बिलाड़ा से खिंवाड़ा पहुंची रथयात्रा
खिंवाड़ा | बैंड-बाजोंकी स्वर लहरियां, ढोल-नगाड़ों पर नाचती युवाओं की टोली, सिर पर कलश लिए मंगल गीत गाती महिलाएं। मौका था सोमवार को राजा बलि मंदिर पिचियाक धाम (बिलाड़ा) से खिंवाड़ा धार्मिक रथयात्रा (वैल)के स्वागत समारोह का। इस मौके पर सुबह दस बजे बस स्टैंड स्थित शिव मंदिर से सरगरा समाज के महंत अर्जुनदास के सानिध्य में ढोल-नगाड़ों के साथ वरघोड़ा निकाला गया। वरघोड़ा मुख्य बाजार आखरिया चौक होते हुए सरगरा मोहल्ला स्थित भवन तक पहुंचा। इससे पहले सरगरा समाज के महासभा अध्यक्ष सोमा भाई चौहान के नेतृत्व में महिलाओं पुरुषों ने महंत अर्जुनदास का स्वागत किया। इससे पूर्व रविवार की रात्रि को एक शाम राजा बली के नाम भजन संध्या हुई। भजन संध्या में कलाकारों ने एक से बढ़कर एक भजन प्रस्तुत कर समां बांध दिया।
‘शिक्षासे जागृति आएगी
इसअवसर पर महासभा अध्यक्ष सोमा भाई चौहान ने कहा कि संबठित शिक्षित समाज ही देश के विकास में उन्नति कर सकता है शिक्षा से ही समाज में जागृति आती है। समारोह में रानी उप प्रधान किशोरसिंह राजपुरोहित, सरपंच मोहन आचार्य, पूर्व उप प्रधान जीवी देवी सरगरा, मिश्रीमल धनला, किस्तूरचंद, रमेश सरगरा, कैलाश सिवास, उत्तमचंद सरगरा, मुकेश सरगरा, रमेश माताजी गुड़ा, भूराराम, नारायणलाल, ललिता, जगदीश, संत मदननाथ, संत केवलदास आदि मौजूद थे।
hin_Deva hin_Deva hin_Deva awa_Deva